БОСНА И ХЕРХЕРЦЕГОВИНА

РЕПУБЛИКА СРПСКА

ОСНОВНИ СУД У ТРЕБИЊУ

Број: 095-0-Су-24-000 117
Требиње, 18.03.2024.године
На основу члана 48. и 69. Закона о судовима Републике Српске („Службени гласник Републике Српске“ број 37/12, 44/15 и 100/17) а у вези са чл. 70 истог закона и члана 12. Правилника о унутрашњој организацији и систематизацији радних мјеста у Основном суду у Требињу предсједник Основног суда у Требињу, Милица Станковић Бојић  расписује 

ЈАВНИ КОНКУРС
за пријем у радни однос на неодређено вријеме
1. Назив и опис радног мјеста:
Стручни сарадник, 2 (два) извршиоца на неодређено вријеме у сједишту  Основног суда у Требињу. 
Опис послова: 
Стручни сарадник помаже судији у његовом раду, израђује нацрте судских одлука, проучава правна питања, судску праксу и правну литературу, израђује нацрте правних схватања, те обавља самостално или под надзором и по упутствима судије и друге стручне послове.                                                     

2.  Општи услови:
· да је држављанин БиХ
· да има општу здравствену способност
· да није осуђиван за кривично дјело на безусловну казну затвора од најмање  шест  мјесеци или за кривично дјело које га чини неподобним за обављањем послова у суду.
       3.  Посебни услови:
· дипломирани правник

· положен правосудни испит

Стручног сарадника по окончању поступка јавне конкуренције именује предсједник суда на неодређено вријеме. 
4.  Потребна документа:

Уз пријаву на Конкурс кандидати су дужни доставити доказе о испуњавању општих и посебних услова и то фотокопије сљедећих докумената:

· увјерење о држављанству (не старије од 6 мјесеци),

· родни лист (не старији од 6 мјесеци),

· увјерење да против кандидата није потврђена оптужница за кривично дјело (не старије од 3 мјесеца),

· доказ о одговарајућој школској спреми
· личну карту или пасош 
Изабрани  кандидати су након именовања дужни доставити оригинале или овјерене фотокопије докумената којима се доказује испуњеност општих и посебних услова конкурса и увјерење о општој здравственој способности, док ће се увјерење о неосуђиваности прибавити службеним путем.
На разговор се позивају сви кандидати који испуњавају услове.

Секретар суда прегледа пријемни материјал и кандидате који испуњавају услове обавијештава о мјесту, датума и времену обављања интервјуа.
Избор кандидата по расписаном Јавном конкурсу врши се на основу интервјуа који обавља комисија.    
На интервјуу са кандидатом испитује се:
· стручност
· способност правне анализе 

· комуникативност и способност презентације
·  околности које су релеванте за утврђивање подобности кандидата за обављање послова стручног сарадника.
5. Поступак, начин и рок достављања пријаве:

Пријава на конкурс доставља се на прописаном обрасцу за пријаву који је доступан на  интернет страници  Агенције за државну управу, https://adu.vladars.rs као и на web страници суда https://ossud-trebinje.pravosudje.ba/.
Рок за подношење пријава је  15  дана од  дана објављивања у дневним новинама „Глас Српске“. 

Документи се могу доставити непосредно Основном суду у Требињу или путем поште, на адресу: Ул. Степе Степановића 18, 89101 Требиње, са назнаком „Јавни конкурс“.

Непотпуне и неблаговремене пријаве неће се узимати у разматрање.

                                                                                          ПРЕДСЈЕДНИК СУДА

                                                                                        Милица Станковић Бојић
